8 - наурыз аналар мерекесі қарсаңында 9 «а» сынып оқушылары өткізген**"Қымбат қой амандығың, қуансын анам бүгін"** атты мерекелік концерт сценарийін ұсынамыз...

 **Мерекелік кештің басты мақсаты:**  Жанұядағы ана мен бала арасындағы қарым – қатынасты,  анаға деген бала махаббатын нығайту. Балаларды мейірімділікке, аналардың өлшеусіз еңбегін бағалай білуге, анасын сүю арқылы еліне деген сүйіспеншілікке тәрбиелеу.

 **Сынып жетекшісінің орындауында өлең оқылады.**

Әкем біреу, анам да біреу менің,
Мен жығылсам сүйенер тіреулерім.
Олар барда мереке, көрген емен
Қабақтарын шытқанын, түнергенін.
Менің досым әкесін жек көреді,
«Бізбен ісі жоқ оның» деп сөгеді,
Жамандайды сыртынан, тістенеді,
Бір-біріне бітпейді өкпелері.
Дос тапса да адамдар, тапса-дағы,
Әке жалғыз, табылмас ақшаға да,
Жамандасаң әкеңді, саған әкеп,
Жақсы әкесін бере ме басқа бала.
Әке – білек, саусағы – балалары,
Қан тамырмен жалғасқан аралары,
Ана - тамыр бойымен бәріне де,
Тіршіліктің жылуы таралады.

Тыңда мені жүрекпен

Ей,адамзат!

Қара жерге гүл еккен,

Қара орманды күл еткен

Тыңда мені жүрекпен!

Тыңда мені жүрекпен

Тыңда мені сан жұрттар

Кең әлемде кеуделерде тарлық бар

Тұтастық бар,қалдық бар

Бар әлемде қара жердің бетінде

Соғыс жайлы жарлықтар

Дүниеде ұзын қолды үстем бар

Шарасыз бір күштер бар

Махаббат бар,құрлықтар бар зорлық бар,

Қайратыңды қайнатады қорлықтар

Ұлылық бар,даналар бар,мұрат бар

Шың аталған қырат бар

бірақ соның бәрінен

биік тұрған бір күш бар

дидарына Жер де құштар,Күн құштар

ол-нәзіктік,

мәңгі шуақ,нұры-құт,

сарқылмайтын жылылық,

ол тірліктің қуаты - **Ә Й Е Л а т т ы Ұ Л Ы Л Ы Қ !**

Фариза ақын ұлылыққа теңеген әйел-аналар мерекесіне арналған кешімізге қош келдіңіздер! Бүгінгі кешті мерекелік құттықтау деп те, балаларыңыздың менің алдыма келген 5-жыл бойғы жиғанын паш ететін есеп беруі деп те қарасаңыздар болады.

 Осы сәтте экранға мына видео қойылады: **«Рахмет , саған ,Ана!»**

**Жүргізуші:** Барлықтарыңызды айтулы мерекемен шын жүректен құттықтаймыз! Жер-дүниенің жаңаруын, оның сәні мен мәнін паш етіп келе жатқан тамаша көктемнің мерекесі қарсаңында Сіздерге және отбасыларыңызға мол береке, бақыт, шаттық, мызғымас денсаулық, болашаққа зор сенім, көтеріңкі көңіл-күй тілейміз!

**1.**Сіздерге мерекелік көңіл-күй сылайтын,алғашқы болып сахнамызды ашатын сыныбымыздың бишісі **Дильназ.** Дильназ талай сайыстардың жүлдегері,қаламызға танымал «Шұғыла» би тобының мүшесі. Әдемі бидің ырғағымен бір серпіліп алсақ деп отырмыз.

**2.** Келесі кезекте сахнада өнер көрсететін дуэт «ДД» деп аталады.

Біз ғана емес, Қадір тұтқан бабалар ,

Мерекеңмен, қасиетті Аналар!

Деп аналарына деген ақ тілегін әнмен жеткізгісі келеді.

**3.** Көңілің Алатаудың ақ қарындай,

Мейірімің күннің шуақ шақтарындай.

Қалайша аяулы ана тына алармын,

Ән болып сағыныштан ақтарылма ,-деп ән салғысы келіп тұрған **Темірланды** да ортаға шақырамын. Темірлан үйінің үлкені,іні-қарындастарының қамқоршысы , анасының қолқанаты.Мерекеде көңіліміз көтеріңкі болсын.Қол соғып қошаметтеп отырайық

**4.**Шәмші ағамыз өзінің анасына арнап әнін жазған күні «Ендігі жерде ән жазбай кетсем де арманым жоқ» деген екен. Ол ән **«Ана туралы жыр»** деп аталады.Біз бүгінгі концертімізде осы тамаша әннің шырқалғанын қаладық. Ендеше, «Дара» тобын ортаға шақырамын. Қарсы алыңыздар!

**5.**Анаға деген сезім әнмен өріліп жататынын сүйсініп тыңдаймыз.Өкінішке орай қоғамымызда анаға деген сағыныш қиын сәттерде де мұңды сырға айналып жататыны жасырын емес. Мұндай жағдай болмасыншы деген ниетпен ,Монолог оқу шеберлігін көрсету мақсатында ортаға **Әлияны** шақырамын

**6**.Ананы сүю,қадірлеу адам баласының парызы. . Ана алдындағы парыз- Меккеге үш арқалап апарсаң да өтелмейтін парыз. **«Анаңды сүйсең,менше сүй»** деп ән шырқайтын **Нұрсұлтанды** сахнаға шақырғым келеді.

**7.**Қазақ өнерді домбырасыз елестете алмаған, әрине. Сондықтан «Нағыз қазақ қазақ емес,нағыз қазақ домбыра» деп бекер айтылмаса керек. **Сыныбымыздың домбырашылыр триосын** ортаға шақырып , **«Ерке сылқым»** күйін тыңдасақ ортамыздың сәнін келтіреді деп ойлаймын.

**8**. Ана – жұмақ, мен – шуақ, саябағы,

 Ана – шырақ, мен – мен сұрақ санадағы.

 Ана – теңіз, мен – қайық тербетілген,

 Ана – бұлақ, мен – құрақ жағадағы,-деп тағы да әдемі әнге кезек берсек .

«Нәзік» тобының орындауында « » әні.

**9.**Алысқа кетсе алаңдап отыратын,атқа шапса тақымын қысатын анаға тең келер жанашыр жан жоқ өмірде. Сондай риза сезімін білдіру үшін «Тату» триосын ортаға шақырамын.

**10.**Ана туралы ән ешкімді де жалықтырмас деп ойлаймын.Ендеше барша аналарға ұзақ ғұмыр тілей отырып ән салатын дуэт Иманғали мен Әлия.

**«Анамның ақ жаулығы аппақ,аппақ» әні**

**11.** Адамның әдептілігімен жан дүниенің сұлулығы, ең алдымен балаға ананың ақ сүтінен, ана жүрегінің жылуынан дарыған. Бойымыздағы  ең жақсы қасиеттер бізге алдымен анадан тарайды. Біз анадан өмірімізге керектінің барлығын да үйренеміз. Өздерінің анасына деген ыстық тілегін жеткізу үшін ортаға сымбатты да инабатты қыздарымызды шақырамын **Ән: «Асыл ана»**

 **Осы әннің соңынан аналарға гүл шоқтары табыс етіледі**

 Ең күшті нәрсе не? – десе,  - Әйелдің әмірі! – дер едім. Әйелдердің барлығын Жердегі Тәңірі! – дер едім. Өз басым әйелді осылай деп бағалаймын. Өйткені, адамзатты жарататын - әйел, ұлтын көбейтетін - әйел, ұрпақты ұластыратын - әйел, еркекті Ер ететін - әйел. Бір сөзбен айтқанда, дүниенің тірегі -әйел. Махаббаттың асыл нұры - әйел. Өмір деген алтын сарай есігінің күміс кілті - әйел махаббаты.

Балалар, осындай асыл да қасиетті аналарға мәңгі құрметпен ,